5 ปีกรุงเทพฯปลอดพิษสุนัขบ้า
ทำทะเบียนสุนัข-รณรงค์ฉีดวัคซีนเกิน 85%-ทำหมันสุนัขจรจัด,เสนอขึ้นทะเบียนสุนัข ตั้งเป้าปลอดโรคใน 5 ปี ตั้งเป้า 5 ปี โลกปลอดโรคพิษสุนัขบ้า แพทย์เสนอขึ้นทะเบียนสุนัข ฉีดวัคซีนในสัตว์ครอบคลุมมากกว่า 85% โดยอาศัยความร่วมมือชุมชน,นพ.วงวัฒน์ ลิ่วลักษณ์ ผอ.กองควบคุมโรคติดต่อ สำนักอนามัย กทม. เปิดเผยถึงวิธีบริหารจัดการที่เหมาะสมเพื่อนำไปสู่โลกปลอดโรคพิษสุนัขบ้าปี ค.ศ. 2020 ในการประชุมวิชาการเรื่อง การป้องกันโรคด้วยวัคซีนใน 10 ประเทศกลุ่มอาเซียน เมื่อเร็วๆนี้ว่า ขณะนี้ได้มีมาตรการเร่งให้มีการฉีดวัคซีนในสุนัขครอบคลุมเขตพื้นที่กรุงเทพฯ โดยนำร่องในพื้นที่ลาดกระบัง ได้แก่ แขวงคลองสองต้นนุ่นและแขวงคลองสามประเวศ ซึ่งจากการสำรวจพบมีสุนัขที่ต้องได้รับการขึ้นทะเบียนมากกว่า 9,000 ตัว โรคพิษสุนัขบ้าเป็นโรคที่เกิดจากสัตว์สู่คน ดังนั้นหากมีการฉีดวัคซีนให้สุนัข โดยครอบคลุมมากกว่า 85 เปอร์เซ็นต์ขึ้นไปจะเกิดภูมิคุ้มกันหมู่ และช่วยลดการแพร่ ของโรคพิษสุนัขบ้าในสัตว์ได้ และเมื่อสัตว์ปลอดโรค แน่นอนคนก็จะปลอดภัย นพ.วงวัฒน์กล่าว,นพ.วงวัฒน์กล่าวต่อว่า สุนัขใน กทม. มีอยู่ 2 แบบ คือมีเจ้าของดูแลกับเป็นสุนัขจรจัด ขั้นตอนที่สำคัญคือเราจัดทำทะเบียนให้กับสุนัข ซึ่งจะสามารถดูความครอบคลุมได้ว่ามีสุนัขจำนวนเท่าไร พันธุ์อะไร ใครเป็นเจ้าของ และทุกปีสุนัขเหล่านี้จะต้องถูกนำมาฉีดวัคซีนเพื่อป้องกันโรคพิษสุนัขบ้าอย่างทั่วถึง และอีกกรณีหนึ่งคือการทำหมันที่อาจจะช่วยควบคุมจำนวนสุนัข ซึ่งเป็นมาตรการที่คิดว่าน่าจะดีเช่นกัน นอกจากนี้ยังรวมไปถึงการให้บริการฉีดวัคซีนฟรีและมีหน่วยบริการที่เข้าถึงพื้นที่ชุมชนด้วย,ผอ.กองควบคุมโรคติดต่อกล่าวต่อไปว่า ข้อดีของการมีส่วนร่วมในชุมชนคือ เมื่อทุกคนเข้าใจถึงสถานการณ์ปัญหาและชี้ให้เห็นถึงผลกระทบที่จะเกิดขึ้น ทำให้การจัดการในการรวบรวมสุนัขทั้งหมดมารับบริการจะง่าย ซึ่งก็ต้องอาศัยการสื่อสารกับคนในชุมชนให้เข้าใจ เพราะเวลาที่มีโครงการบริการฉีดวัคซีน ทุกคนก็จะสามารถอุ้มสุนัขมารับบริการด้วยความเต็มใจ และกระบวนการเหล่านี้ก็จะช่วยให้สุนัขได้รับวัคซีนอย่างครอบคลุมรวดเร็วและง่ายขึ้น.
เสนอขึ้นทะเบียนสุนัข ตั้งเป้าปลอดโรคใน 5 ปี ตั้งเป้า 5 ปี โลกปลอดโรคพิษสุนัขบ้า แพทย์เสนอขึ้นทะเบียนสุนัข ฉีดวัคซีนในสัตว์ครอบคลุมมากกว่า 85% โดยอาศัยความร่วมมือชุมชน
ทีมข่าว กทม.,ขึ้นทะเบียนสุนัข,โรคพิษสุนัขบ้า,สุนัขจรจัด,สุนัขบ้าน,ทำหมัน,วงวัฒน์ ลิ่วลักษณ์,ข่าว,ไทยรัฐฉบับพิมพ์